དེ་ཡང་ཞོགས་པ་ཆུ་ཚོད་༧།༣༠ཙམ་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དགའ་ལྡན་འཕེལ་རྒྱས་གླིང་ནས་ཆེན་པོ་ཧོར་ཡུལ་གྱི་བླ་མ་བླ་མའི་དགེ་རྒན་བསྟན་འཛིན་འཇམ་དཔལ་ཆོས་ཀྱི་བཤེས་གཉེན་རིན་པོ་ཆེ་མཆོག་དང་།རྣམ་གྲྭ་མཁན་རིན་པོ་ཆེ་བློ་བཟང་དམ་ཆོས་མཆོག་སོགས་ནས་སྤྱན་རྒྱ་སྤོས་སྣེས་མདུན་བསུས་ཏེ་གསུང་ཆོས་ར་བར་ཆིབས་བསྒྱུར་བསྐྱངས་པ་དང་།སྐབས་དེར་བོད་ཀྱི་ཟློས་གར་ཚོགས་པའི་ཇོ་བོ་ཐུགས་རྗེ་ཆེན་པོ་ཞེས་པའིི་གསུང་གཞས་ཀྱི་མཆོད་འབུལ་དང་བཅས་ཕེབས་བསུ་ཞུས།དེ་ནས་༸གོང་ས་མཆོག་གིས་བཀའ་དབང་གི་སྒྲུབ་ཞག་མཛད་པ་དང་།ཆུ་ཚོད་༩ཙམ་ལ་བཞུགས་ཁྲིར་༸ཞབས་སོར་མཚམས་ཐོག་མར་ཝེ་ཏི་ནམ་སོགས་ཀྱིས་སོ་སོའི་སྐད་ཐོག་ཤེས་རབ་སྙིང་པོ་གསུང་འདོན་གནང་བ་དང་།དེ་རྗེས་བཀའ་སློབ་སྩལ་དོན།